Lánasjóður sveitarfélaga hefur fengið vottun á umgjörð félagsins í þeim tilgangi að gefa út græn skuldabréf ( e. Green Bond Framework ) , Þetta kemur fram í tilkynningu frá Landsbankanum , sem er samstarfsaðili Lánasjóðsins við gerð umgjörðarinnar sem og sölu og útgáfu grænu skuldabréfanna . „ Það er mikilvægt fyrir Lánasjóðinn að geta tekið virkan þátt í vinnu sveitarfélaga í umhverfis - og loftslagsmálum . Lánasjóðurinn vill gera hvað hann getur til að styðja við markmið stjórnvalda í tengslum við heimsmarkmið Sameinuðu þjóðanna , „ Tilgangur fyrirhugaðrar skuldabréfaútgáfu er að fjármagna verkefni sveitarfélaga sem stuðla að umhverfisvernd og sporna gegn loftslagsbreytingum í samræmi við umhverfisstefnu Lánasjóðsins , “ segir Óttar Guðjónsson framkvæmdastjóri Lánasjóðs sveitarfélaga og bætir við að sjóðurinn hlakki til að taka næstu skref . Verkefnin sem fjármögnuð verða með grænum skuldabréfum þurfa að uppfylla þau skilyrði sem koma fram í umgjörð Lánasjóðsins en hann byggir á alþjóðlegum viðmiðum ( e.Green Bond Principles ) sem International Capital Market Association ( ICMA ) hefur sett saman og byggja á eftirfarandi fjórum stoðum : ( 1 ) Ráðstöfun fjármuna , ( 2 ) ferli um mat og val á verkefnum , ( 3 ) stýringu fjármuna , ( 4 ) upplýsingagjöf Dæmi um fjárfestingar sem gætu fallið undir kröfur umgjarðarinnar eru umhverfisvænar samgöngur , vistvænar byggingar , endurnýjanleg orka og orkunýtni , fráveitur og meðhöndlun aukaafurða ( úrgangs ) . „ Fjármagnsmarkaðurinn gegnir mikilvægu hlutverki við að stuðla að útgáfu grænna skuldabréfa . Landsbankinn hefur undanfarin ár lagt mikla áherslu á ábyrgar fjárfestingar . Græn skuldabréf eru eignaflokkur sem fellur undir ábyrgar fjárfestingar og því hefur verið sérstaklega ánægjulegt að taka þátt í þessari vegferð með Lánasjóði sveitarfélaga , “ er haft eftir Hrefnu Ösp Sigfinnsdóttur , framkvæmdastjóra Markaða Landsbankans , í tilkynningunni .